મુંબઈઃ મુનાફ પટેલ માટે આઇપીએલની દસમી સિઝન સાથે જ સમયનું ચક્ર આખેઆખું ૩૬૦ ડિગ્રી ફરી ગયું છે. તે લાંબા સમયથી આઇપીએલની ચમકથી દૂર રહ્યો હતો અને ઘરેલુ ક્રિકેટ રમી રહ્યો હતો. નવેમ્બર-૨૦૧૬માં વડોદરા તરફથી તેણે ફર્સ્ટ ક્લાસ ક્રિકેટની અંતિમ મેચ રમી હતી. ગત ૧૬ એપ્રિલે મુંબઈ ઇન્ડિયન્સ સામે ગુજરાત લાયન્સની ટીમમાં જ્યારે મુનાફ પટેલના સમાવેશની જાહેરાત થઈ ત્યારે ઘણા લોકો ચોંકી ગયા હતા. ગુજરાતના કેપ્ટન સુરેશ રૈનાએ ટોસ દરમિયાન કહ્યું કે મુનાફ આ મેચમાં રમવાનો છે. મુનાફને ચાર વર્ષ એટલે કે ૧૪૨૬ દિવસ બાદ આઇપીએલમાં રમવાની તક મળી હતી.